हेझल कीच

हेझल कीच (२८ फेब्रुवारी १९८७:एसेक्स, इंग्लंड - ), उर्फ रोझ डॉन ही एक ब्रिटिश अभिनेत्री आणि मॉडेल आहे. कीच ने भारतीय चित्रपट आणि दूरचित्रवाहिनी मालिकात काम केले. कीच ने २०१७ साली भारतीय क्रिकेट खेळाडू युवराजसिंह सोबत लग्न केले. लग्नानंतर तिचे नाव गुरबसंत कौर असे ठेवण्यात आले. तिने बिल्ला आणि बॉडीगार्ड या चित्रपटात काम केले. तसेच ती सुझुकीच्या जाहिरातीत देखील दिसली. तिने फ्रँकफिन म्युझिक रीमिक्स आयटम नंबर "कहीं पे निगाहें" मध्ये नृत्य केले. २०१३ मध्ये तीने वास्तव प्रदर्शनी बिग बॉस ७ मध्ये सहभाग घेतला होता.

 प्रारंभिक आयुष्य  
कीचचा जन्म २८ फेब्रुवारी १९८७ रोजी इंग्लंडमधील एसेक्स येथे झाला. तिचे वडील ब्रिटिश वंशाचे आणि आई इंडो-मॉरिशियन हिंदू होती. तिने तिचे शालेय शिक्षण लंडनमधील रेडब्रिज येथील बील हायस्कूलमध्ये पूर्ण केले. येथे तिने स्टेज शोमध्ये सादरीकरण केले आणि भारतीय शास्त्रीय नृत्य, इंग्रजी नृत्य आणि पाश्चात्य समकालीन नृत्यासह विविध प्रकारचे नृत्य शिकले.

 वैयक्तिक जीवन 
१२ नोव्हेंबर २०१५ रोजी, कीचने भारतीय क्रिकेटपटू युवराजसिंह सोबत सोयरिक केली. त्यांचे लग्न ३० नोव्हेंबर २०१६ रोजी झाले. लग्नानंतर, हेझलने "गुरबसंत कौर" हे नाव धारण केले, जे तिला संत बलविंदर सिंग यांनी लग्न समारंभात दिले होते. २५ जानेवारी २०२२ रोजी या जोडप्याला त्यांचे पहिले मूल, ओरियन नावाचा मुलगा झाला. त्यांचे दुसरे मूल, ऑरा नावाची मुलगी १७ जुलै २०२३ रोजी जन्माला आली.

कीचने एका मुलाखतीत कबूल केले की ती कधीकाळी तीव्र नैराश्यात होती आणि आत्महत्या करणार होती. परंतु लवरकच यातून ती बाहेर पडली आणि म्हणूनच तिने अशा लोकांना मदत करण्यासाठी मानसोपचारशास्त्रात डिप्लोमा घेतला.

 चित्रपट सूची 

 चित्रपट 
वर्षचित्रपटभूमिकाभाषा२००२हॅरी पॉटर अँड द चेंबर ऑफ सिक्रेट्सअतिरिक्त कलाकार इंग्रजी२००४ हॅरी पॉटर अँड द प्रिझनर ऑफ अझकाबान२००५ हॅरी पॉटर अँड द गॉब्लेट ऑफ फायर२००७ बिल्ला रिया तमिळ२००९ किक आयटम गीत तेलगू२०११ बॉडीगार्ड माया कपूर हिंदी२०१२ मॅक्सिमम] आयटम गीत कृष्णम् वंदे जगद्गुरुम् तेलुगू२०१३ हीर अँड हिरो] पंजाबी२०१५ धरम संकट में हिंदी बांके की क्रेझी बारात

 मालिका 
वर्षनावभूमिकानोंदीसंदर्भ२०१२कॉमेडी सर्कसस्पर्धककृष्णा अभिषेक सोबत२०१३ झलक दिखला जा ६तीन का तडका सहभाग बिग बॉस ७]]७ दिवसांनी निष्कासित

 संदर्भ 

 बाह्य दुवे 


वर्ग:हिंदी दूरचित्रवाहिनी अभिनेत्री
वर्ग:तमिळ चित्रपट अभिनेत्री
वर्ग:इ.स. १९८७ मधील जन्म
वर्ग:स्त्री चरित्रलेख